पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन का पालन करवाने के दौरान देवधा पुलिस ने गाढ़ा बॉर्डर के नजदीक 600 बोतल नेपाली शराब के साथ दो तस्करों को धर दबोचा है। थाना प्रभारी रमेश कुमार शर्मा ने बताया कि शराब कारोबारी की पहचान थाना क्षेत्र के जितेंद्र मुखिया व सुशील मुखिया के रूप में हुई है। वह नेपाली शराब को बॉर्डर पार करा भारतीय क्षेत्र में खपाने के जुगत में था। पुलिस की भनक लगते ही उसने भागने का प्रयास किया। लेकिन पहले से अलर्ट पुलिस ने उसे धर दबोचा। उसके पास से पुलिस 600 बोतल नेपाली शराब मिली है। गिरफ्तार तस्कर को न्यायिक हिरासत में मधुबनी भेज दिया गया है और क्षेत्र में गश्त बढ़ा दी गई है। सूत्रों ने बताया कि लॉकडाउन में सीमावर्ती क्षेत्रों में शराब की मांग बढ़ गई है। वहीं दूसरी ओर लॉकडाउन में शादी भी चालू है। थाना प्रभारी रमेश कुमार शर्मा ने बताया कि सूचना तंत्र को और मजबूत कर हर गतिविधि पर पैनी नजर रखी जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn